KOMMISSIONENS FORORDNING (EF) Nr. 1470/98 af 1. juli 1998 om forlængelse af forsøgsperioden for ordningen for kumulativ tilbagebetaling i rissektoren, der indførtes med forordning (EF) nr. 703/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), ændret ved forordning (EF) nr. 192/98 (2), særlig artikel 11, stk. 4, og artikel 21, og
ud fra følgende betragtninger:
Ved Kommissionens forordning (EF) nr. 703/97 (3), ændret ved forordning (EF) nr. 1403/97 (4), indførtes der i en forsøgsperiode fra 1. juli 1997 til 30. juni 1998 en ordning for kumulativ tilbagebetaling (OKT) i forbindelse med fastlæggelse af importtold for afskallet ris; da der ikke foreligger resultater fra de to forsøgsperioder, der er fastlagt for denne ordning, kan der ikke foretages en evaluering heraf; ordningen for kumulativ tilbagebetaling bør derfor forlænges med en supplerende forsøgsperiode fra ikrafttrædelsen af denne forordning til 31. december 1998;
Forvaltningskomitéen for Korn har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
1. Ordningen for kumulativ tilbagebetaling, der i første omgang indførtes ved forordning (EF) nr. 703/97 for en forsøgsperiode fra 1. juli 1997 til 30. juni 1998, forlænges med en yderligere forsøgsperiode fra ikrafttrædelsen af denne forordning til 31. december 1998.
Bestemmelserne i forordning (EF) nr. 703/97 anvendes med forbehold af bestemmelserne i nærværende forordning.
2. Registrering af importører, der er i overensstemmelse med artikel 2, stk. 2, i forordning (EF) nr. 703/97, er gyldig i hele den supplerende forsøgsperiode.
3. Ved den første ansøgning om importlicens for den supplerende forsøgsperiode kan importøren uigenkaldeligt for hele den pågældende periode og for alle de partier, der indføres:
- trække den erklæring, der er afgivet efter artikel 2, stk. 2, litra c), tilbage, og
- erklære, om han vælger justering af sin importtold efter artikel 10, stk. 2, i forordning (EF) nr. 703/97.
4. Henvisningerne i forordning (EF) nr. 703/97 til:
- forsøgsperioden
- til første eller anden halvdel af forsøgsperioden, og
- til første og/eller anden halvdel af forsøgsperioden
er at forstå som henvisninger til den supplerende forsøgsperiode.
5. Bilaget til forordning (EF) nr. 703/97 affattes som bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juli 1998.